Source: https://kajaani.cloudnc.fi/fi-FI/Toimielimet/Ympaumlristoumltekninen_lautakunta/Kokous_1762020/Alueen_vuokraaminen_koirien_aktiviteetti(14408)
Timestamp: 2020-07-07 11:56:01+00:00
Document Index: 11413256

Matched Legal Cases: ['§ 58', '§ 54', '§ 55', '§ 56', '§ 57', '§ 59']

Alueen vuokraaminen koirien aktiviteettikentäksi Nakertajan urheilukentän alueelta | Kajaani
Alueen vuokraaminen koirien aktiviteettikentäksi Nakertajan urheilukentän alueelta
Ympäristötekninen lautakunta, kokous 17.6.2020
§ 58 Alueen vuokraaminen koirien aktiviteettikentäksi Nakertajan urheilukentän alueelta
KAJDno-2020-876
Kajaanin kaupunki on neuvotellut Kainuun Seurakoira- ja Terrierikerho ry:n (y-tunnus: 3030917-2) kanssa koirien aktiviteettikentän rakentamisesta ja vuokraamisesta seuran käyttöön Nakertajan entisen urheilukentän alueelta. Kaupunki on valmistellut oheisen vuokrasopimusluonnoksen, jonka kerho on alustavasti hyväksynyt.
Sopimuksen mukaan Kajaanin kaupunki rakentaa vuokra-alueen ympärille verkkorakenteisen aidan ja muut rakenteet kentällä olevien kaupungin hallinnoimien koirapuistojen tapaan. Seura maksaa alueesta vuosittaista vuokraa alueen rakentamiskustannusten mukaan. Kaupungin pyytämän tarjouksen mukaiset rakentamiskustannukset ovat n. 18.300 euroa (alv 0 %), jolloin kentän vuokraksi muodostuu 830,00 euroa vuodessa, jos vuokran määräksi lasketaan 4,5 prosenttia kentän rakentamiskustannuksista. Sopimus on kymmenen (10) vuoden mittainen, se alkaa 1.7.2020, päättyy 31.12.2029 ja siinä on vuoden irtisanomisaika maanvuokralain mukaisin irtisanomisperustein. Kentän ja aidan kunnossapitokustokustannuksista vastaa vuokrakauden aikana seura. Kenttä voidaan vuokrakauden jälkeen vuokrata uudelleen seuralle, mikäli se on noudattanut sopimuksen ehtoja, eikä muutakaan estettä vuokraamiselle tuolloin ole.
Alueen vuokraaminen parantaa seuran mahdollisuuksia erityisesti koirien esterataharrastuksen kehittämiseen sekä muuhun koulutus-, kilpailu-, näyttely-, koe- ja kurssitoimintaan. Seura voi luovuttaa alueen käyttöoikeuden lyhytaikaisesti myös muille seuroille, kunhan alueella harjoitettu toiminta ei merkittävästi poikkea alueen tavanomaisesta käytöstä. Toiminta on muutoin rajattu klo 7:00 - 22:00 väliseen aikaan, jolloin alueen käyttämisestä aiheutuvat haitat läheiselle asutukselle voidaan minimoida.
Alueen vuokraaminen tukee kaupunkistrategian toteuttamista, koska suuri osa yhdistyksen jäsenistä ja yleensä yhdistyksiin liittyneistä koiraharrastajista on usein naisia ja harrastustoimintamahdollisuuksien parantuminen voi lisätä kaupungin houkuttelevuutta heidän silmissään.
Ympäristötekninen lautakunta päättää vuokrata n. 1950 m² suuruisen alueen 830,00 vuosivuokralla Kainuun Seurakoira- ja Terrierikerho ry:lle tilan 205-410-69-2 Urheilukenttä alueelta käytettäväksi koiraharrastukseen liittyvään toimintaan. Vuokra-aika alkaa 1.7.2020 ja päättyy 31.12.2029. Muut ehdot oheisen vuokrasopimusluonnoksen mukaan.
Kainuun Seurakoira- ja terrierikerho ry / Marjo Nygård
Liite, Vuokrasopimusluonnos.pdf (pdf, 94 kt)
§ 54 Liikuntapaikkojen maksut ja taksat
§ 55 Liikuntapaikkojen sarja- ja kausilippujen jatkoajan määrääminen koronaviruksen aiheuttaman häiriön vuoksi
§ 56 Ympäristöteknisen toimialan käyttötalouden toteumavertailu 2020
§ 57 Metsäkoneiden testialueen vuokraaminen
§ 59 Ympäristöteknisen lautakunnan tiedoksi merkittävät asiat